stanford-oval/wikipedia huggingface dataset:
ฟุตบอลลีกคัพ ฤดูกาล 2015–16
รอบห้า > นัด

แมตช์การแข่งขันจะลงเล่นสัปดาห์ระหว่างวันที่ 30 พฤศจิกายน ค.ศ. 2015.
| 0 | 1 | 2 | 3 | 4 |
| --- | --- | --- | --- | --- |
| 1 ธันวาคม ค.ศ. 2015  | มิดเดิลส์เบรอ (2) | 0–2 | เอฟเวอร์ตัน (1) | ริเวอร์ไซด์สเตเดียม |
| 19:45 GMT 02:45 (เวลาไทย) |  | รายงาน | เด็วลูเฟ็ว  20' ลูกากู  28' | ผู้ชมในสนาม: 31,628 คน ผู้ตัดสิน: โรเจอร์ อีสต์ |
| 0 | 1 | 2 | 3 | 4 |
| --- | --- | --- | --- | --- |
| 1 ธันวาคม ค.ศ. 2015  | สโตก ซิตี (1) | 2–0 | เชฟฟีลด์ เวนส์เดย์ (2) | บริแทนเนียสเตเดียม |
| 19:45 GMT 02:45 (เวลาไทย) | อาเฟิลไล  30' บาร์ดสลีย์  75' | รายงาน |  | ผู้ชมในสนาม: 26,779 คน ผู้ตัดสิน: จอน มอสส์ |
| 0 | 1 | 2 | 3 | 4 |
| --- | --- | --- | --- | --- |
| 1 ธันวาคม ค.ศ. 2015  | แมนเชสเตอร์ซิตี (1) | 4–1 | ฮัลล์ ซิตี (2) | เอติฮัด สเตเดียม |
| 19:45 GMT 02:45 (เวลาไทย) | โบนี  12' ไอเฮอานาโช  80' เดอ เบรยเนอ  82', 87' | รายงาน | โรเบิร์ตสัน  90+2' | ผู้ชมในสนาม: 38,246 คน ผู้ตัดสิน: นีล สวาร์บริค |
| 0 | 1 | 2 | 3 | 4 |
| --- | --- | --- | --- | --- |
| 2 ธันวาคม ค.ศ. 2015  | เซาแทมป์ตัน (1) | 1–6 | ลิเวอร์พูล (1) | เซนต์แมรีส์สเตเดียม |
| 19:45 GMT 02:45 (เวลาไทย) | มาเน  1' | รายงาน | สเตอร์ริดจ์  25', 29' โอรีกี  45', 68', 86' ไอบ์  73' | ผู้ชมในสนาม: 31,592 คน ผู้ตัดสิน: โรเบิร์ต แมดลีย์ |
รอบรองชนะเลิศ > ทีม

ทั้งหมด 4 ทีมที่เล่นในรอบรองชนะเลิศ, ผู้ชนะทั้งหมดของรอบห้า. ไม่มีทีมวางในรอบนี้.
รอบรองชนะเลิศ > ทีม > นัดแรก

แมตช์การแข่งขันนัดแรกจะลงเล่นสัปดาห์ระหว่างวันที่ 4 มกราคม ค.ศ. 2016.
| 0 | 1 | 2 | 3 | 4 |
| --- | --- | --- | --- | --- |
| 5 มกราคม ค.ศ. 2016  | สโตก ซิตี (1) | 0–1 | ลิเวอร์พูล (1) | สโตก-ออน-เทรนต์ |
| 20:00 GMT 03:00 (เวลาไทย) |  | รายงาน | ไอบ์  37' | สนามกีฬา: บริแทนเนียสเตเดียม ผู้ชมในสนาม: 27,369 คน ผู้ตัดสิน: แอนโธนี เทย์เลอร์ |
| 0 | 1 | 2 | 3 | 4 |
| --- | --- | --- | --- | --- |
| 6 มกราคม ค.ศ. 2016  | เอฟเวอร์ตัน (1) | 2–1 | แมนเชสเตอร์ซิตี (1) | ลิเวอร์พูล |
| 20:00 GMT 03:00 (เวลาไทย) | ฟูเนส โมรี  45' ลูกากู  78' | รายงาน | นาบัส  76' | สนามกีฬา: กูดิสันพาร์ก ผู้ชมในสนาม: 34,027 คน ผู้ตัดสิน: โรเบิร์ต แมดลีย์ |
รอบรองชนะเลิศ > ทีม > นัดที่สอง

แมตช์การแข่งขันนัดที่สองจะลงเล่นสัปดาห์ระหว่างวันที่ 25 มกราคม ค.ศ. 2016.
| 0 | 1 | 2 | 3 | 4 |
| --- | --- | --- | --- | --- |
| 26 มกราคม ค.ศ. 2016  | ลิเวอร์พูล (1) | 0–1 (ต่อเวลาพิเศษ)  (1−1 ผลประตูรวม)  (6−5 ลูกโทษ) | สโตก ซิตี (1) | ลิเวอร์พูล |
| 19:45 GMT 02:45 (เวลาไทย) |  | รายงาน | อาร์เนาทอวิช  45+1' | สนามกีฬา: แอนฟีลด์ ผู้ชมในสนาม: 43,091 คน ผู้ตัดสิน: โจนาทาน มอสส์ |
|  | ยิงลูกโทษ | ยิงลูกโทษ | ยิงลูกโทษ |  |
|  | ลัลลานา  จัน  แบนเตเก  ฟีร์มีนู  มิลเนอร์  ลูกัส  แอลเลน  |  |  วอลเตอส์  เคราช์  วีลัน  อาเฟิลไล  ชาชีรี  ฟัน คิงเกิล  มูเนียซา |  |
| 0 | 1 | 2 | 3 | 4 |
| --- | --- | --- | --- | --- |
| 27 มกราคม ค.ศ. 2016  | แมนเชสเตอร์ซิตี (1) | 3–1  (4–3 ผลประตูรวม) | เอฟเวอร์ตัน (1) | แมนเชสเตอร์ |
| 19:45 GMT 02:45 (เวลาไทย) | เฟร์นันดินญู  24' เดอ เบรยเนอ  70' อะกูเอโร  76' | รายงาน | บาร์กลีย์  18' | สนามกีฬา: เอติฮัด สเตเดียม ผู้ชมในสนาม: 50,048 คน ผู้ตัดสิน: มาร์ติน แอตกินสัน |
รอบชิงชนะเลิศ

บทความหลัก: ฟุตบอลลีกคัพ 2016 นัดชิงชนะเลิศ
การแข่งขันลีกคัพนัดชิงชนะเลิศจะมีขึ้นในวันที่ 28 กุมภาพันธ์ ค.ศ. 2016 ที่ สนามกีฬาเวมบลีย์.
28 กุมภาพันธ์ ค.ศ. 2016
16:30 GMT
23:30 (เวลาไทย)
| ลิเวอร์พูล | 1–1 | แมนเชสเตอร์ซิตี |
| --- | --- | --- |
| โกชินยู  83' | รายงาน | เฟร์นันดินญู  49' |
ลูกโทษ
| จัน  ลูกัส  โกชินยู  ลัลลานา  | 1−3 |  เฟร์นันดินญู  นาบัส  อะกูเอโร  ย. ตูเร |
ผู้ชม: 86,206 คน
ผู้ตัดสิน: ไมเคิล โอลิเวอร์
ดูเพิ่ม

พรีเมียร์ลีก ฤดูกาล 2015–16
ฟุตบอลลีกแชมเปียนชิป ฤดูกาล 2015–16
ฟุตบอลลีกวัน ฤดูกาล 2015–16
ฟุตบอลลีกทู ฤดูกาล 2015–16
เอฟเอคัพ ฤดูกาล 2015–16
หลุยส์ อฟอนโซ

หลุยส์ อฟอนโซ (รู้จักกันในชื่อ มอนตันฮา) เป็นนักปี่ชวาและเบสคลาริเน็ตชาวบราซิล ซึ่งหลุยส์ อฟอนโซ เรียนแคลริเน็ตและบสคลาริเน็ตที่รอตเทอร์ดาม และเป็นอาจารย์สอนที่มหาวิทยาลัยเซาเปาลู ตั้งแต่ปี ค.ศ. 1992
ผลงาน

with Sujeito a Guincho, Sujeito a Guincho. 1997  - Gravadora Eldorado
with Sujeito a Guincho, Die Klarinetmaschine. 1999  - YB Music
with Duo Clarones, Duo Clarones, 2003 - YB Music
หลวงปู่บุญมี ปริปุณโณ

| หลวงปู่บุญมี ปริปุณโณ (พระอธิการบุญมี ปริปุณฺโณ) |
| --- | --- |

ส่วนบุคคล
เกิด: 2 ธันวาคม พ.ศ. 2469 (91 ปี 222 วัน ปี)
มรณภาพ: 12 กรกฎาคม พ.ศ. 2561
นิกาย: ธรรมยุติกนิกาย
ตำแหน่งชั้นสูง
ที่อยู่: วัดป่าศิลาพร จังหวัดยโสธร
อุปสมบท: พ.ศ. 2489
พรรษา: 71
ตำแหน่ง: อดีตเจ้าอาวาสวัดป่าศิลาพร
หลวงปู่บุญมี ปริปุณฺโณ พระภิกษุสายพระป่าในประเทศไทย ศิษย์ของพระธรรมวิสุทธิมงคล (บัว ญาณสมฺปนฺโน) ที่มีปฏิปทางดงามรูปหนึ่ง เคยดำรงตำแหน่งเจ้าอาวาสวัดป่านาคูณอดีตเจ้าอาวาสวัดป่าศิลาพร จังหวัดยโสธร
ประวัติ > ชาติกำเนิด

หลวงปู่บุญมี เกิดเมื่อวันที่ 2 ธันวาคม พ.ศ. 2469 ตรงกับแรม 13 ค่ำ เดือน 12 ปีขาล ณ บ้านหนองแสง ตำบลสิงห์ อำเภอยโสธร จังหวัดอุบลราชธานี (ปัจจุบันเป็น อำเภอเมืองยโสธร จังหวัดยโสธร)
ประวัติ > อุปสมบท

ท่านอุปสมบท เมื่อวันปวารณาออกพรรษา ตรงกับวันเสาร์ที่ 19 ตุลาคม พ.ศ. 2489 เวลา 13:35 น. ณ วัดสร่างโศก อำเภอยโสธร จังหวัดอุบลราชธานี (ปัจจุบันคือ วัดศรีธรรมาราม อำเภอเมืองยโสธร จังหวัดยโสธร) โดยมีพระครูพิศาลศีลคุณ (โฮม วิสาโท) เป็นพระอุปัชฌาย์ ได้รับฉายาว่า “ปริปุณฺโณ”
ประวัติ > ศึกษาธรรม

ในพรรษาที่ 3 (ปี พ.ศ. 2492) หลวงปู่บุญมี ได้มาจำพรรษาอยู่ที่วัดป่าหนองโดก (วัดป่าโสตถิผล) จังหวัดสกลนคร และได้เข้ารับการอบรมธรรมกับหลวงปู่มั่น ภูริทตฺโต ที่วัดป่าบ้านหนองผือ จนหลวงปู่มั่นละสังขารลงในปีนั้น หลวงปู่บุญมีมีเพื่อนสหธรรมิกที่สนิทกันมาตั้งแต่ยังเด็กและได้มีโอกาสออกธุดงค์ปฏิบัติธรรมร่วมกัน คือหลวงปู่เพียร วิริโย แห่งวัดป่าหนองกอง จังหวัดอุดรธานี
ในพรรษาที่ 5 (ปี พ.ศ. 2494) หลวงปู่บุญมี ได้กลับไปอยู่ศึกษาธรรมกับหลวงปู่อ่อน ญาณสิริ และในพรรษาที่ 6 (ปี พ.ศ. 2495) หลวงปู่บุญมี ได้ไปอยู่ศึกษาธรรมกับหลวงตามหาบัว ญาณสัมปันโน ที่วัดป่าบ้านห้วยทราย อำเภอคำชะอี จังหวัดมุกดาหาร จากนั้นจึงติดตามหลวงตามหาบัว ญาณสัมปันโน มาสร้างวัดป่าบ้านตาด จังหวัดอุดรธานี ตั้งแต่พรรษาที่ 11 (ปี พ.ศ. 2500) และอยู่อบรมกรรมฐานกับพระหลวงตามหาบัว เรื่อยมาจนถึงพรรษาที่ 30 (ปี พ.ศ. 2519)
สมัยที่อยู่ที่วัดป่าบ้านตาด หลวงปู่บุญมี ท่านจะมีเมตตาโอบอ้อมอารีกับพระภิกษุรุ่นน้อง คอยให้คำแนะนำเรื่องธรรมวินัย บางครั้งเมื่อหลวงตาท่านดุ และไล่พระที่ทำผิดออกจากวัด หลวงปู่บุญมี ก็จะออกรับแทนพระผู้น้อยขอโอกาสให้กับภิกษุนั้น ๆ ความอนุเคราะห์เหล่านี้ หลวงปู่บุญมี ท่านจึงเปรียบเหมือนพี่ชายใหญ่แห่งวัดป่าบ้านตาด กอปรกับท่านเป็นพระที่มีจริยาวัตรงดงาม ดังคำที่หลวงตามหาบัวเคยกล่าวไว้ “..ท่านเพียร-ท่านบุญมี เรียบร้อยเหมือนกันหมด ไม่มีด่างพร้อย เรียบร้อยในการปฏิบัติธรรมของท่าน ท่านเพียร ท่านบุญมี ท่านปฏิบัติเอาจริงเอาจังเหมือนกัน..”
จากนั้นหลวงปู่บุญมี ได้มาอยู่ปฏิบัติธรรมที่วัดถ้ำยานาโพธิ์ (ภูลังกา) อำเภอบ้านแพง จังหวัดนครพนม ตั้งแต่พรรษาที่ 32-42 (ปี พ.ศ. 2521-2531) จากนั้นท่านจึงมาสร้างวัดป่านาคูณ บ้านนาคูณ ตำบลบ้านค้อ อำเภอบ้านผือ จังหวัดอุดรธานี อยู่ตั้งแต่พรรษาที่ 44 (ปี พ.ศ. 2533-2561)
ประวัติ > คำสอนหลวงปู่

คนเราทุกวันนี้ ถ้าเป็นคนที่มีธรรม จะคิด จะพูด จะทำอะไรก็เป็นธรรม แต่ถ้าเป็นคนไม่มีธรรม เอาเรื่องโลกมาคิด มาพูด มาทำ ก็มีแต่โลกทั้งนั้น ให้เราทั้งหลายช่วยกันทำนุบำรุงพระพุทธศาสนา เห็นการกระทำอะไรที่ไม่ดีให้ช่วยกันบอกสอนแก้ไขให้ถูกให้ควร อย่าปล่อยให้คนทำผิดซ้ำแล้วซ้ำเล่า

อย่าพึ่งเชื่อในสิ่งที่อาตมาพูดว่าดี ว่าถูก ว่าควรแล้ว ให้นำไปไตร่ตรองดูเสียก่อน หากพิจารณาว่าดี ว่าถูก ว่าควร แล้วจึงค่อยเชื่อ พระสัมมาสัมพุทธเจ้าทรงตรัสสอนไว้ พ่อแม่ครูจารย์ก็เคยเตือนให้พึง ระวังเรื่องอายตนะ 6 กาย ใจ ตา หู จมูก และลิ้น ไม่ให้นำสิ่งไม่ดีเข้ามา ให้คะลำ ภาษาอีสาน คะลำ หมายถึง หลีกเลี่ยง อย่าเอาสิ่งไม่ดีเข้ามาในตัว หากรู้ว่าไม่ดีให้หลีกหนีให้ไกล
ประวัติ > ปัจฉิมวัย

หลวงปู่บุญมี ปริปุณโณ พักจำวัดรักษาธาตุขันธ์ อยู่ที่ วัดป่าศิลาพร ตำบลหนองเป็ด อำเภอเมืองยโสธร จังหวัดยโสธร จนถึงมรณภาพเมื่อวันพฤหัสบดีที่ 12 กรกฎาคม พ.ศ. 2561 เวลา 00.45 น. สิริอายุได้ 91 ปี 222 วัน พรรษา 71 มีพิธีพระราชทานเพลิงศพเมื่อวันที่ 18 กรกฎาคม พ.ศ. 2561 ณ วัดป่าศิลาพร ตำบลหนองเป็ด อำเภอเมืองยโสธร จังหวัดยโสธร
แหล่งข้อมูลอื่น

ภาพงานมุทิตาสักการะ 86 ปี หลวงปู่บุญมี ปริปุณฺโณ วัดป่านาคูณ
เจดีย์ผู้มีบุญ ณ วัดป่าศิลาพร จังหวัดยโสธร ถ่ายเมือ มกราคม 2560
หลุยส์ ลีกคี

| หลุยส์ ลีกคี |
| --- | --- |
เกิด: 7 สิงหาคม ค.ศ. 1903(1903-08-07) Kabete แอฟริกาตะวันออกของอังกฤษ (ปัจจุบันคือ เคนยา)
เสียชีวิต: 1 ตุลาคม ค.ศ. 1972(1972-10-01) (69 ปี) กรุงลอนดอน สหราชอาณาจักร
สัญชาติ: เคนยา
พลเมือง: เคนยา อังกฤษ
มีชื่อเสียงจาก: บุกเบิกการศึกษาวิวัฒนาการของมนุษย์, พัฒนาการวิวัฒนาการมนุษย์ในแอฟริกา
คู่สมรส: แมรี ลีกคี
อาชีพทางวิทยาศาสตร์
สาขา: โบราณคดี มานุษยวิทยาดึกดำบรรพ์ บรรพชีวินวิทยา
 
หลุยส์ ซีมอร์ บาเซตต์ ลีกคี (Louis Seymour Bazett Leakey; 7 สิงหาคม ค.ศ. 1903 - 1 ตุลาคม ค.ศ. 1972) นักบรรพชีวินวิทยาและธรรมชาติวิทยาชาวเคนยา ผู้มีส่วนสำคัญในการศึกษาวิวัฒนาการของมนุษย์จากการเฝ้าสังเกตพฤติกรรมของเอป เป็นกำลังสำคัญในการก่อตั้งองค์กรเพื่อวิจัย และพิทักษ์สัตว์ป่าในแอฟริกา
หลุยส์ ลีกคี เกิดในครอบครัวมิชชันนารีชาวอังกฤษที่อาศัยอยู่ในกรุงไนโรบี ประเทศเคนยา จบการศึกษาจากมหาวิทยาลัยเคมบริดจ์ แล้วเริ่มงานเป็นหมอสอนศาสนา ก่อนจะหันมาศึกษางานด้านโบราณคดี มานุษยวิทยา และบรรพชีวินวิทยา
แหล่งข้อมูลอื่น

เว็บไซต์ของ สถาบันลีกคี
ประวัติของ หลุยส์ ลีกคี เก็บถาวร 2007-01-23 ที่ เวย์แบ็กแมชชีน
Louis Seymour Bazett Leakey (1903-1972) เก็บถาวร 2009-05-05 ที่ เวย์แบ็กแมชชีน
ร็อคแมน ZX แอดเวนท์

ภาพปกเกม
ดูเนื้อหาเพิ่มเติมได้ที่ ร็อคแมน ZX ซีรีส์
ร็อคแมน ZX แอดเวนท์ (Rockman ZX Advent) หรือ เมกาแมน ZX แอดเวนท์ (Mega Man ZX Advent) เป็นภาคต่อ ร็อคแมน ZX ของร็อคแมนซีรีส์ ออกวางตลาดครั้งแรกที่ญี่ปุ่นในวันที่ 12 กรกฎาคม พ.ศ. 2550 (ค.ศ. 2007) และออกวางตลาดครั้งแรกที่อเมริกาในวันที่ 5 มีนาคม พ.ศ. 2550 (ค.ศ. 2008)
เนิ้อเรื่อง

4 ปี กับ 8 เดือน (หรือเกือบ 5 ปี) หลังจากที่กลุ่ม “Guardians” ได้รับชัยชนะจากผู้นำของ เซนปัล คัมปานี โลกใบนี้ก็ได้มีการเปลี่ยนแปลงไปมาก โดยเฉพาะเมืองหลวงอย่าง "Legion (เลกิอ้อน)" ที่ได้รวบรวมเมืองเล็กๆเข้าด้วยกัน โดยมีผู้นำสูงสุดที่ได้รับขนานนามว่า "The Sage Trinity (3 นักปราชญ์)" ปกครองอาณาจักรเลกิอ้อนแห่งนี้
ภายใต้โลกที่กำลังเปลี่ยนแปลงไปเรื่อยๆ ก็ยังคงมีเรื่องของเหล่า "Game Of Destiny (เกมส์แห่งชะตากรรม)" กับ "Chosen One(ผู้ถูกเลือก)" ที่กำลังดำเนินต่อไปเรื่อยๆ...แล้วการปรากฏตัวของ Chosen One รุ่นใหม่ และ ตำนานครั้งใหม่นี้ จะสามารถทำให้ "เกมส์แห่งชะตากรรม" จบสิ้นลงได้หรือไม่!?
ตัวละคร

บทความหลัก: ตัวละครที่ปรากฏใน ร็อคแมน ZX
ไลฟ์เมทัล ที่ปรากฏในภาคนี้

ดูบทความหลักที่ โลหะมีชีวิต ไลฟ์เมทัล
Model A - มีสีหลักเป็นสีแดงเข้ม ผู้สร้างคือ อัลเบิร์ต
Model X - Model ที่สร้างขึ้นจากข้อมูลของ X มีสีหลักเป็นสีฟ้า
Model Z - Model ที่สร้างขึ้นจากข้อมูลของซีโร่ มีสีหลักเป็นสีแดง
Model H - Model ที่สร้างขึ้นจากข้อมูลของ ฮาร์เปีย มีสีหลักเป็นสีเขียว ถูกขโมยไปจากศูนย์วิจัยของ “Guardians”
Model F - Model ที่สร้างขึ้นจากข้อมูลของ แฟฟนีล มีสีหลักเป็นสีแสด ถูกขโมยไปจากศูนย์วิจัยของ “Guardians”
Model L - Model ที่สร้างขึ้นจากข้อมูลของ ลีเวียทาน มีสีหลักเป็นสีน้ำเงิน ถูกขโมยไปจากศูนย์วิจัยของ “Guardians”
Model P - Model ที่สร้างขึ้นจากข้อมูลของ แฟนทอม มีสีหลักเป็นสีม่วงแดง ถูกขโมยไปจากศูนย์วิจัยของ “Guardians”
Model V (หรือ Model W ในภาคเมกาแมน) - Model ที่บรรจุโปรแกรมของดร.ไวล์ มีสีหลักเป็นสีเทาเข้ม ผู้สร้างคือ อัลเบิร์ต
ร็อคแมนที่ปรากฏในภาคนี้

บทความหลัก: ร็อคแมนที่ปรากฏใน ร็อคแมน ZX
ระบบ Trans On System

ระบบ Trans On System (หรือ A-Trans System ในภาคเมกาแมน) เป็นระบบที่มีเฉพาะ ร็อคแมน Model A เท่านั้น มีไว้เพื่อเรียกร่างและความสามารถของศัตรู ที่เคยชนะและ Copy DNA ไว้แล้วได้ โดยการกล่าวคำว่า Trans On!! (หรือ A-Trans ในภาคเมกาแมน)
และเนื่องจากอัลเบิร์ตเป็นผู้สร้าง Model A ขึ้นมา หุ่นเรพลิลอยด์อัลเบิร์ตเองก็สามารถใช้ความสามารถนี้ได้เช่นกัน
DNA ศัตรูทั้งหมด ที่สามารถ Trans On ได้
| 0 | 1 | 2 | 3 |
| --- | --- | --- | --- |
|  Deerburn  Chronofos  Rospark  Condorock |  Kaizemine  Bifrost  Tesrat  Argoyle & Urgoyle |  ร็อคแมน Model H  ร็อคแมน Model F  ร็อคแมน Model L  ร็อคแมน Model P |  ร็อคแมน Model Zx |
เหล่าหุ่น Falseroid ทั้ง 8 ของอัลเบิร์ต

เป็นเรพลิลอยด์ชนิดหนึ่งที่อัลเบิร์ตสร้างขึ้นเพื่อเป็นส่วนหนึ่งในแผนการของเขา พวกมันจะซื่อสัตย์ต่ออัลเบิร์ตอย่างมาก มีหน้าที่คอยรับคำสั่งไปก่อกวนพวก Hunter หรือคอยเฝ้าอยู่ตามสถานที่ต่างๆ
Falseroid ในภาคนี้จะต่างจากภาคแรกโดยทุกตัวนั้นเกิดจากพลังของ Model V ทั้งหมด
เหล่าหุ่น Falseroid ทั้ง 8 ของอัลเบิร์ต > Deerburn the Gazeroid

| --- | --- |
Deerburn the Gazeroid:  สถานที่ประจำ : Train 2  คุณสมบัติประจำตัว : เปลวเพลิง  คุณสมบัติที่พ่ายแพ้ : สายฟ้า  คุณสมบัติที่ชนะ : น้ำแข็ง  สิ่งที่ได้รับหลังชนะ : DNA ของ Diaburn
Diaburn the Gazelloid หุ่น Falseroid รูปร่างกวางไฟ สามารถใช้มือทั้ง 2 ข้างยิงโจมตีเป็นธนูไฟ 3 ดอกได้ เป็นหุ่น Falseroid ที่บุกโจมตีเกรย์/แอชระหว่างการขนส่ง Live Metal คาดว่าเป็น Falseroid ที่จงรักภักดีต่ออัลเบิร์ตมากที่สุด
เหล่าหุ่น Falseroid ทั้ง 8 ของอัลเบิร์ต > Chronofos the Tridenroid

| --- | --- |
Chronofos the Tridenroid:  สถานที่ประจำ : Arctic Ice Floe 4  คุณสมบัติประจำตัว : น้ำแข็ง  คุณสมบัติที่พ่ายแพ้ : เปลวเพลิง  คุณสมบัติที่ชนะ : สายฟ้า  สิ่งที่ได้รับหลังชนะ : DNA ของ Chronofos
Chronofos the Tridenroid หุ่น Falseroid รูปแมงดาทะเลที่อาศัยอยู่ใน Arctic Ice Floe โดนส่วนบนเป็นเกราะแข็งที่ไม่สามารถโจมตีได้ สามารถยิงแท่งน้ำแข็งและเรียกสมุนตัวเล็กออกมาได้ และมีพลัง Time Bomb ทำให้ทุกอย่างยกเว้นตัวเองเคลื่อนที่ช้าลง
เหล่าหุ่น Falseroid ทั้ง 8 ของอัลเบิร์ต > Rospark the Floweroid

| --- | --- |
Rospark the Floweroid:  สถานที่ประจำ : Tower of Verdure 4  คุณสมบัติประจำตัว : สายฟ้า  คุณสมบัติที่พ่ายแพ้ : น้ำแข็ง  คุณสมบัติที่ชนะ : เปลวเพลิง  สิ่งที่ได้รับหลังชนะ : DNA ของ Rospark
Rospark the Floweroid หุ่น Falseroid ดอกกุหลาบ ซ่อนตัวอยู่ใน Tower of Verdure แล้วคอยเพาะพันธุ์ต้นไม้ขึ้นในหอคอยนี้ และทำลายระบบรักษาความปลอดภัยเพื่อล่อเหยื่อให้มาติดกับดัก มีความสามารถในการเลื้อยไปตามเถาวัลย์ โจมตีเหยื่อที่หลงเข้ามาด้วยเถาวัลย์ไฟฟ้า และสร้างสนามพลังไฟฟ้าจากได้
เหล่าหุ่น Falseroid ทั้ง 8 ของอัลเบิร์ต > Condorock the Vulturoid

| --- | --- |
Condorock the Vulturoid:  สถานที่ประจำ : Scrapyard 4  คุณสมบัติประจำตัว : ไม่มี  คุณสมบัติที่พ่ายแพ้ : ไม่มี  คุณสมบัติที่ชนะ : ไม่มี  สิ่งที่ได้รับหลังชนะ : DNA ของ Condorock
Condorock the Vulturoid หุ่น Falseroid นกแร้งขนาดใหญ่ มีความสามารถในการควบคุมขยะ เป็นหุ่นเชิดได้ อาศัยอยู่ในโรงกำจัดขยะที่ถูกทิ้งร้าง สามารถใช้กีตาร์สร้างคลื่นเสียงเป็นอาวุธได้ มีนิสัยชอบเพลงแนว Rock อยู่พอสมควร
เหล่าหุ่น Falseroid ทั้ง 8 ของอัลเบิร์ต > Kaizemine the Wasproid

| --- | --- |
Kaizemine the Wasproid:  สถานที่ประจำ : Control Center 4  คุณสมบัติประจำตัว : เปลวเพลิง  คุณสมบัติที่พ่ายแพ้ : สายฟ้า  คุณสมบัติที่ชนะ : น้ำแข็ง  สิ่งที่ได้รับหลังชนะ : DNA ของ Kaizemine
Kaizemine the Wasproid หุ่น Falseroid นางพญาผึ้งที่ชื่นชอบในการทำลายล้าง เธอได้รับคำสั่งให้มายึด Control Center แห่งนี้ เพื่อทำให้แหล่งพลังงานภายในตึกเกิดความร้อนจนเกิดการระเบิด มีอาวุธหลักเป็นรังผึ้งซึ่งบรรจุอาวุธจำนวนมากเอาไว้
เหล่าหุ่น Falseroid ทั้ง 8 ของอัลเบิร์ต > Bifrost the Crocoroid

| --- | --- |
Bifrost the Crocoroid:  สถานที่ประจำ : Bio Lab 4  คุณสมบัติประจำตัว : น้ำแข็ง  คุณสมบัติที่พ่ายแพ้ : เปลวเพลิง  คุณสมบัติที่ชนะ : สายฟ้า  สิ่งที่ได้รับหลังชนะ : DNA ของ Bifrost
Bifrost the Crocoroid หุ่น Falseroid จระเข้ร่างยักษ์ที่คอยอารักษ์ขาเฝ้าอยู่ภายในห้องวิจัยชีวะที่คอยสร้างอาวุธขนาดใหญ่และเตรียมรอคำสั่งจากราชาแห่งร็อคแมน มีความสามารถในการทำลายสิ่งของที่ขวางอยู่ทั้งหมดด้วยเขี้ยวน้ำแข็งอันแหลมคม
เหล่าหุ่น Falseroid ทั้ง 8 ของอัลเบิร์ต > Tesrat the Hedgeroid

| --- | --- |
Tesrat the Hedgeroid:  สถานที่ประจำ : Mysterious Lab 4  คุณสมบัติประจำตัว : สายฟ้า  คุณสมบัติที่พ่ายแพ้ : น้ำแข็ง  คุณสมบัติที่ชนะ : เปลวเพลิง  สิ่งที่ได้รับหลังชนะ : DNA ของ Tesrat
Tesrat the Hedgeroid หุ่น Pseudoroid รูปหนูผสมเม่นไฟฟ้า ได้รับคำสั่งให้เฝ้าสิ่งสำคัญที่อยู่ภายในแคปซูลที่ห้องวิจัยลับ สามารถกลิ้งโจมตีด้วยหนามที่อยู่ตามตัว และไฟฟ้าที่มีพลังมหาศาล
เหล่าหุ่น Falseroid ทั้ง 8 ของอัลเบิร์ต > Argoyle & Urgoyle the Shisaroids

| --- | --- |
Argoyle & Urgoyle the Shisaroids:  สถานที่ประจำ : Waterfall Ruin 1  คุณสมบัติประจำตัว : ไม่มี  คุณสมบัติที่พ่ายแพ้ : ไม่มี  คุณสมบัติที่ชนะ : ไม่มี  สิ่งที่ได้รับหลังชนะ : DNA ของ Argoyle & Urgoyle
Argoyle & Urgoyle the Shisaroids หุ่น Falseroid รูปโคมะอินุ อากอยร์และอูกอยร์ อากอยร์ถูกตั้งโปรแกรมให้เป็นตัวที่คอยพูดสื่อสาร ส่วนอูกอยร์ถูกตั้งโปรแกรมให้พูดได้แค่คำสั้นๆ ได้รับคำสั่งจากอัลเบิร์ตให้เฝ้าคอมพิวเตอร์ลับที่ซ่อนอยุ่ในโบราณสถานน้ำตก ทั้ง 2 เป็นครึ่งร่างซึ่งกันและกัน และต่อสู้ร่วมกันเป็นคู่
เกร็ดข้อมูล

3 นักปราชญ์มีชื่อตามนักวิทยาศาสตร์สำคัญในเกมร็อคแมนต้นฉบับทั้ง 3 คน ได้แก่ โธมัส (ดร.โธมัส ไลท์), อัลเบิร์ต (ดร.อัลเบิร์ต ไวลี่) และ มิคาอิล (ดร.มิคาอิล โคแซ็ค)
แหล่งข้อมูลอื่น

เว็ปไซด์ของ แคปคอม  เก็บถาวร 2008-03-21 ที่ เวย์แบ็กแมชชีน ผู้ผลิตเกมส์ (ญี่ปุ่น)
เนื้อเรื่องของ ร็อคแมน ZX Advent (ไทย)
หม่อมราชวงศ์ทองน้อย ทองใหญ่

หม่อมราชวงศ์ทองน้อย ทองใหญ่ ที่ปรึกษาส่วนพระองค์พระบาทสมเด็จพระวชิรเกล้าเจ้าอยู่หัว และอดีตรองราชเลขาธิการ
ประวัติ > ชีวิตส่วนตัว

ม.ร.ว.ทองน้อย ทองใหญ่ สมรสกับนางบุษกร ทองใหญ่ ณ อยุธยา มีบุตรี 1 คน คือ ม.ล.แพรวทอง ทองใหญ่ จบการศึกษาจากโรงเรียนจิตรลดา รุ่นที่ 33 และมหาวิทยาลัยธรรมศาสตร์
ประวัติ > การศึกษา

ม.ร.ว.ทองน้อย ทองใหญ่ สำเร็จการศึกษาระดับปริญญาตรี เกียรตินิยม เน้นทางด้านภาษาสมัยใหม่ และปริญญาโท สาขาเดียวกัน จากวิทยาลัยเพมโบรก มหาวิทยาลัยออกซฟอร์ด ประเทศอังกฤษ ที่เดียวกับหม่อมราชวงศ์สุขุมพันธุ์ บริพัตร
การทำงาน

ม.ร.ว.ทองน้อย ทองใหญ่ เคยปฏิบัติหน้าที่รักษาราชการในตำแหน่งเลขาธิการคณะองคมนตรี ระหว่างปี พ.ศ. 2515 - พ.ศ. 2539 และปฏิบัติหน้าที่รองราชเลขาธิการ ระหว่างปี พ.ศ. 2529 - พ.ศ. 2544 จากนั้นจึงได้รับแต่งตั้งเป็นที่ปรึกษาส่วนพระองค์ในพระบาทสมเด็จพระเจ้าอยู่หัว ตั้งแต่เมื่อครั้งดำรงอิศริยยศเป็นสมเด็จพระบรมโอรสาธิราช สยามมกุฎราชกุมาร
นอกจากนั้นแล้ว ม.ร.ว.ทองน้อย ยังเคยดำรงตำแหน่งกรรมการ บมจ.โทเทิ่ล แอ็คเซ็ส คอมมูนิเคชั่น และปัจจุบันดำรงตำแหน่งประธานคณะกรรมการตรวจสอบ บมจ.โทเทิ่ล แอ็คเซ็ส คอมมูนิเคชั่น
เครื่องราชอิสริยาภรณ์

ม.ร.ว.ทองน้อย ทองใหญ่ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2530 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2536 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2533 –  เหรียญจักรพรรดิมาลา (ร.จ.พ.)
พ.ศ. 2520 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2527 –  เหรียญราชรุจิทอง รัชกาลที่ 9 (ร.จ.ท.9)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

เยอรมนี :
พ.ศ. 2527 –  เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 1
ญี่ปุ่น :
พ.ศ. 2534 –  เครื่องราชอิสริยาภรณ์อาทิตย์อุทัย ชั้นที่ 1
บริเตนใหญ่ :
พ.ศ. 2539 –  เครื่องราชอิสริยาภรณ์รอยัลวิกตอเรียน ชั้นที่ 2
ศาสนาพุทธในประเทศมาเลเซีย

| --- | --- |
ร้อยละประชากรที่นับถือศาสนาพุทธในประเทศมาเลเซียตามสำมะโน ค.ศ. 2020
ประชากรทั้งหมด
5,620,483 (2010)
ภูมิภาคที่มีประชากรอย่างมีนัยสำคัญ
รัฐปีนัง รัฐเซอลาโงร์ กัวลาลัมเปอร์ รัฐยะโฮร์
ภาษา
จีนกลางมาเลเซีย อังกฤษ ไทย สิงหล พม่า กลุ่มภาษาอินเดีย มลายู
ศาสนา
ส่วนใหญ่นับถือนิกายมหายาน (จีน) เถรวาท (ศรีลังกาและไทย) Sukhavana
กลุ่มชาติพันธุ์ที่เกี่ยวข้อง
ชาวมาเลเซียที่นับถือศาสนาฮินดู
ศาสนาพุทธเป็นศาสนาที่มีผู้นับถือมากเป็นอันดับสองในประเทศมาเลเซีย เป็นรองเพียงอิสลาม โดยมีประชากรที่นับถือศาสนาพุทธร้อยละ 19.8 ถึงแม้ว่าบางข้อมูลระบุจำนวนที่ร้อยละ 21.6 ซึ่งรวมจำนวนชาวพุทธที่นับถือศาสนาชาวบ้านจีนด้วย
ประวัติ

ศาสนาพุทธเริ่มแผ่ไปยังชาวมลายูและประชากรในคาบสมุทรมลายูเร็วสุดที่ 200 ปีก่อนคริสต์ศักราช ข้อมูลภาษาจีนระบุว่ามีรัฐที่แผลงเป็นอินเดีย 30 แห่งที่เจริญรุ่งเรืองและล่มสลายในคาบสมุทรนี้ ศาสนาพุทธเริ่มปรากฏขึ้นเมื่อพ่อค้าและนักบวชจากอินเดียเดินทางมาทางทะเลและนำแนวคิดศาสนา รัฐบาล และศิลปะอินเดียมาด้วย จากนั้นเป็นเวลาหลายศตวรรษที่ประชากรในภูมิภาคนี้ (โดยเฉพาะราชสำนัก) ผสมแนวคิดพื้นเมืองและอินเดียอย่างศาสนาฮินดูและศาสนาพุทธนิกายมหายานเข้าด้วยกัน ซึ่งกำหนดรูปแบบทางการเมืองและวัฒนธรรมของภูมิภาคนี้ อย่างไรก็ตาม ราชอาณาจักรเกอดะฮ์ประณามศาสนาอินเดียหลังกษัตริย์แห่งโจฬะจากทมิฬนาฑูโจมตีพื้นที่นี้ในช่วงต้นคริสต์ศตวรรษที่ 11 พระองค์มหาวงศ์ กษัตริย์แห่งเกอดะฮ์ เป็นผู้นำมลายูองค์แรกที่ประณามศาสนาอินเดีย พระองค์หันไปนับถือศาสนาอิสลาม และในคริสต์ศตวรรษที่ 15 ในช่วงยุคทองของรัฐสุลต่านมะละกา ชาวมลายูส่วนใหญ่หันไปนับถือศาสนาอิสลาม
พ.ศ. 1837 ภายใต้การปกครองของอาณาจักรสุโขทัยสมัยพ่อขุนรามคำแหงมหาราช ซึ่งแผ่อำนาจลงทางคาบสมุทรมลายู และได้นครศรีธรรมราชเป็นศูนย์กลางอำนาจหัวเมืองมลายูทั้งหลาย แต่เนื่องจากประชาชนในแถบนี้ นับถือพุทธศาสนาแบบมหายานมาหลายร้อยปีแล้ว พุทธศาสนาแบบเถรวาทจึงไม่ค่อยมีอิทธิพลต่อวิถีชีวิตความเชื่อของคนบริเวณนี้มากนัก ซึ่งจะปรากฏแต่รูปพระโพธิสัตว์ หรือรูปเคารพตามแบบมหายานโดยมาก
ประวัติ > ชาวจีน และชาวไทยพุทธ

แต่เนื่องจากมีชาวไทยที่อาศัยอยู่ในสามรัฐทางภาคเหนือของมาเลเซีย ได้แก่ รัฐเกอดะฮ์ รัฐกลันตัน และรัฐปะลิส เป็นเวลายาวนาน จนได้รับรองสถานะเทียบเท่าชาวมลายู แต่ชนชาวไทย จะแสดงถึงความเป็นไทย คือ ความเป็นพุทธเถรวาท ซึ่งมีพิธีกรรม และสถาปัตยกรรมทางศาสนาเหมือนกันกับชาวพุทธในประเทศไทย โดยมีชาวจีนให้ความอุปถัมภ์วัดทางการเงิน และช่วยเหลืองานต่าง ๆ ช่วงเทศกาลงานบุญ แต่ชาวไทยพุทธมีบทบาทในการดูแลศาสนามากกว่า เช่น การบวชของชาวไทยจะยาวนานกว่าชาวจีน จนสามารถแยกได้ว่า กลุ่มใดเป็นกลุ่มชาวไทย และชาวจีนในมาเลเซีย ส่วนวัดวาอารามของชาวสยามจะอยู่แถบชนบท มีสถาปัตยกรรมเป็นแบบไทย พิธีกรรมเป็นแบบชาวไทย คือเน้นการทำบุญเป็นหลัก ซึ่งผู้ที่จะบริจาคให้วัดจะเป็นชาวจีนโดยมาก ดังนั้นวัดไทยหลาย ๆ วัดที่มีชาวจีนอุปถัมภ์จะมีรูปเคารพเจ้าแม่กวนอิม หรือเทพเจ้าจีน ไว้เพื่อยึดเหนี่ยวศรัทธาของชาวจีน ในแต่ละชุมชน จะมีสำนักสงฆ์ไว้ เพื่อให้เป็นที่พำนักของพระสงฆ์ ที่หมุนเวียนกันมาจำพรรษาโปรดญาติโยม แต่ที่วัดใหญ่จะมีพระสงฆ์ไม่ต่ำกว่า 5 รูป โดยพระสงฆ์ที่บวชนาน ๆ และพระสงฆ์ที่บวชระยะสั้น ๆ อยู่จำพรรษาในวัดนั้น ๆ ชาวจีนส่วนมาก จะให้ความนับถือพระที่เก่งทางไสยศาสตร์ และสมุนไพร บางครั้งก็นิมนต์ไปประกอบพิธีทางศาสนาที่บ้านของตนที่จำเป็นต้องใช้งาย
สถานะ

Kek Lok Si หรือ "วัดสุขาวดี" ที่ปีนัง
เจดีย์ Che Sui Khor ที่โกตากีนาบาลู
รายงานจากรัฐธรรมนูญมาเลเซีย มีกำหนดไว้ตามกฎหมายว่าชาวมลายู ซึ่งเป็นกลุ่มชาติพันธุ์ส่วนใหญ่ของประเทศ เป็นมุสลิม โดยมีจำนวนร้อยละ 60 ของประเทศ นอกนั้นส่วนใหญ่เป็นชาวจีนที่ทั่วไปนับถือศาสนาพุทธหรือคริสต์ และชาวอินเดียที่ทั่วไปนับถือศาสนาฮินดู นอกจากนี้ยังมีชนกลุ่มน้อยและผู้อพยพ ได้แก่ชาวมาเลเซียเชื้อสายสิงหล, ไทย และยูเรเชีย ชาวพุทธเกือบทั้งหมดอาศัยอยู่ในพื้นที่เมือง
ใน ค.ศ. 2013 มีวิดีโอกลุ่มผู้นับถือศานาพุทธนิกายวัชรยานจากสิงคโปร์ทำพิธีทางศาสนาในสุเหร่ากลายเป็นไวรัลในเฟซบุ๊ก ตำรวจมาเลเซียได้จับกุมเจ้าของรีสอร์ทหลังจากอนุญาตให้ชาวพุทธ 13 คนใช้ห้องละหมาดมุสลิม (สุเหร่า) ไว้ทำสมาธิที่โกตาติงกี รัฐยะโฮร์ เรื่องนี้กลายเป็นประเด็นร้อนในสื่อสังคม จากนั้นในวันที่ 28 สิงหาคม ค.ศ. 2013 หลังพลเมืองโกตาติงกีออกมาประท้วงจำนวนมาก ผู้จัดการรีสอร์ทจึงให้รื้ออาคารละหมาดดังกล่าวภายใน 21 วันนับตั้งแต่วันได้รับใบสั่ง เช็ด อะฮ์มัด ซาลิม เจ้าของรีสอร์ทในขณะนั้นกล่าวว่าเขาอนุญาตให้ชาวพุทธใช้สุเหร่าไว้ทำสมาธิเนื่องจากไม่รู้ว่าเป็นความผิด
การกดขี่ > กฎหมายอิสลามและมลายูสุดโต่ง

ศาสนาอิสลามเป็นศาสนาประจำชาติของประเทศมาเลเซีย รัฐธรรมนูญมาเลเซียระบุว่าศาสนาอิสลามเป็นศาสนาของชาวมลายูแท้เท่านั้น และกลุ่มชนที่ได้รับการยอมรับ (เช่น ภูมิบุตร) ต้องเป็นมุสลิม รัฐบาลสนับสนุนให้ผู้คนในประเทศหันมานับถือศาสนาอิสลาม กฎหมายกำหนดให้ผู้ที่ไม่ใช่มุสลิมที่จะแต่งงานกับชาวมุสลิมต้องเข้ารับศาสนาอิสลามก่อน ถ้ามีการละเมิดกฎหมาย การแต่งงานนั้นจะถือเป็นโมฆะโดยพฤตินัย ถ้าพ่อแม่นับถือศาสนาอิสลาม ลูก ๆ ของทั้งสองก็จะกลายเป็นมุสลิมโดยอัตโนมัติโดยไม่ต้องรับความยินยอมจากทั้งสอง
การกดขี่ > การทำลายศาสนสถาน

รัฐบาลได้สั่งทำลายวัดบางแห่งโดยอ้างว่าสร้างบนที่ดินสาธารณะ จากนั้นจึงขายที่ดินนี้ให้กับผู้พัฒนาเพื่อก่อให้เกิดการแปลงพื้นที่เพื่อเปลี่ยนชนชั้น
ใน ค.ศ. 2014 นักพัฒนาเมืองทำลายซากเจดีย์บางส่วนในหุบเขาบูจัง ก่อให้เกิดเสียงเรียกร้องต่อต้านการโจมตีมรดกทางวัฒนธรรมจากนานาชาติ
ดูเพิ่ม

พุทธศาสนาในประเทศสิงคโปร์
บรรณานุกรม

Lee, Raymond L. M.; Ackerman, Susan Ellen (1997). "In Search of Nirvana", in: Sacred Tensions: Modernity and Religious Transformation in Malaysia. University of South Carolina Press. pp. 57–88. ISBN 978-1-57003-167-0.
ปฏิทินพระพุทธศาสนา พ.ศ. 2548
มูฮัมเมด ยูซอฟฟ์ อิสมาอิล, วัดสยามในกลันตัน, วรสารพุทธศาสน์ศึกษา จุฬาลงกรณ์มหาวิทยาลัย ปีที่ 2 ฉบับที่ 1, หน้า 11
ทรงวิทย์ แก้วศรี, พุทธสถานในนานาประเทศ, หน้า 378-379
Mahanavika Buddhagupta ศิลาจารึกศาสนาพุทธในคริสต์ศตวรรษที่ 5 ที่ปีนัง
พระพุทธรูปปางยืนที่ทำจาก ทองเหลือง พบในเหมืองดีบุกที่เปิงกาลันเปอโกะฮ์ อีโปะฮ์ รัฐเปรักใน ค.ศ. 1931
วัดพุทธมหาวิหารที่บริกฟีลส์ กัวลาลัมเปอร์
วัดพุทธศรีลังกาที่โลรงตีมูร์ เซินตุล กัวลาลัมเปอร์